
CERTIFICAT ACORD

Arcadi Corominas Baig, Secretari Accidental de l’Ajuntament de Sant Cugat Sesgarrigues,

CERTIFICO QUE:
<CER_ACU>

En sessió Ordinària de Junta de Govern Local, celebrada el dia 09 d’abril de 2024, s’ha pres l'acord següent:


APROVACIO ADDENDA CONVENI SANT ADJUTORI PER REFORÇ ESCOLAR (MESOS DE GENER A JUNY)
 

DECRET DE L’ALCALDIA

[bookmark: _Hlk153984148]Identificació de l’expedient:
	Denominació del contracte:
	ADDENDA AL CONVENI AMB L’ASSOCIACIÓ D’ASSISTÈNCIA SOCIAL “SANT ADJUTORI” PEL FINANÇAMENT I LA COL·LABORACIÓ EN EL PROJECTE DE REFORÇ ESCOLAR CORRESPONENT A L’ANY 2024 (MESOS DE GENER A JUNY)

	Codi d’expedient:
	2024 542



ANTECEDENTS

L’Associació d’Assistència Social “Sant Adjutori” és una entitat sense ànim de lucre, declarada d’utilitat pública per la Generalitat de Catalunya i el Govern d`Espanya. L’entitat té per objectiu l’acollida i suport de les persones i famílies en situació de risc d’exclusió sociolaboral de la comarca de l’Alt Penedès, així com la promoció del voluntariat social i la solidaritat veïnal. 

Són línies d’actuació de Sant Adjutori:

· Programa  d’habitatges  temporals:
Acollir a persones amb necessitat d’habitatge social. El pisos propietat de l’Associació es gestionen seguint uns criteris d’admissió que formen part d’un pla de millora de les persones o famílies amb risc d’exclusió social, en coordinació amb l’Equip de Serveis Socials Bàsics de l’ Ajuntament de Sant Cugat Sesgarrigues.
· Suport a les famílies i infància:
En coordinació amb l’Equip de Serveis Socials Bàsics de l’Ajuntament de Sant Cugat Sesgarrigues, lluitar contra la pobresa i l’ exclusió social, donant suport a les famílies en la cobertura de les necessitats bàsiques.
· Suport a la formació i l’autoestima:
Donar suport en la formació professional i d’intermediació entre el teixit social i empresarial. 
Col·laborar amb l’Ajuntament de Sant Cugat Sesgarrigues en diversos projectes com per exemple:
· Projecte Sant Cugat Inclusió, destinat a la formació de feina per adults, per tal de fomentar la reinserció laboral de persones amb dificultats socioeconòmiques del municipi de Sant Cugat. 
· Projecte de reforç escolar i acompanyament per infants i joves del poble d’ensenyament de primària i secundària.
· Suport a la gent gran:
Acompanyar el dia a dia de les persones grans mitjançant el voluntariat.

Mitjançant Decret de l’Alcaldia núm. 2022/168, de 28 d’octubre de 2022, es va resoldre aprovar el conveni de col·laboració entre l’Associació d’Assistència Social “Sant Adjutori” i l’Ajuntament de Sant Cugat Sesgarrigues, amb l’objecte de regular la cessió d’ús de l’estudi propietat de l’Associació Sant Adjutori situat a la planta sota-coberta de l’edifici del carrer de Les Creus, núm. 8 bis de Sant Cugat Sesgarrigues (exp. 2022 1201).

La Junta de Govern Local, en sessió del dia 23 de maig de 2023, va aprovar l’addenda al conveni subscrit entre l’Ajuntament de Sant Cugat Sesgarrigues i l’Associació d’Assistència Social “Sant Adjutori” pel finançament i la col·laboració en el projecte de reforç escolar corresponent a l’any 2023 (exp. 2023 686). El pacte sisè de l’addenda establia que la vigència de la mateixa era fins el 31 de desembre de 2023, no essent possible la seva pròrroga.

És voluntat de l’Ajuntament recolzar, finançar econòmicament i participar al projecte de suport i acompanyament a l’escolaritat al municipi de St. Cugat Sesgarrigues que es desenvolupa durant els períodes escolars de l’anualitat 2024, el qual sorgeix de la necessitat d’intervenir en la promoció escolar i la prevenció del fracàs escolar dels infants, alhora implicar en aquest procés a les famílies dels infants i, a la comunitat, les quals en molts casos tenen un paper determinant. 

El projecte permet dur a terme un treball en xarxa en l’àmbit escolar i en el que hi participen els Serveis Socials municipals, l’escola i el tercer sector representat per l’Associació St. Adjutori.


Vist el marc legal pel qual es regeixen les subvencions que es concreta en la Llei 38/2003, de 17 de novembre, General de Subvencions (en endavant LGS), i el seu Reglament de desenvolupament, aprovat pel Reial decret 887/2006, de 21 de juliol, (en endavant RLGS) així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995, de 13 de juny (en endavant ROAS).

Vista l’Ordenança General de Subvencions de l’Ajuntament, que fou aprovada definitivament per acord del Ple de data 28 de març de 2023 i publicada al Butlletí Oficial de la Província del dia 6 d’abril de 2023 (en endavant l’Ordenança).

Atès que en aquesta Ordenança estableix al seu article 16.3 els supòsits que habiliten a concedir subvencions pel procediment de concessió directa, de conformitat amb allò previst a l’article 22.2 de la LGS.

Vist que existeix consignació pressupostària suficient a l’aplicació 231/48902 “Conveni Sant Adjutori” del pressupost de 2024.

Vist el que disposen els articles 303 a 311 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals i 47 a 53 de la Llei 40/2015, d’ 1 d’octubre, de Règim Jurídic del Sector Públic.


En virtut de les competències delegades a aquesta Junta de Govern Local per Decret de l'Alcaldia 2023/186 de 12 de juliol, s’acorda:

PRIMER.- Aprovar l’addenda al conveni subscrit entre l’Ajuntament de Sant Cugat Sesgarrigues i l’Associació d’Assistència Social “Sant Adjutori” pel finançament i la col·laboració en el projecte de reforç escolar corresponent a l’any 2024, el contingut del qual transcrit literalment és el següent:

[bookmark: _Hlk117855235][bookmark: _Hlk117855440]“ADDENDA AL CONVENI SUBSCRIT ENTRE l’AJUNTAMENT DE SANT CUGAT SESGARRIGUES I L’ASSOCIACIÓ D’ASSISTÈNCIA SOCIAL “SANT ADJUTORI” PEL FINANÇAMENT I LA COL·LABORACIO EN EL PROJECTE DE REFORÇ ESCOLAR CORRESPONENT A L’ANY 2024 (MESOS DE GENER A JUNY)

Sant Cugat Sesgarrigues, a data de signatura electrònica.

D’una banda, el Sr. Raül Casado Ruiz, Alcalde de l’Ajuntament de Sant Cugat Sesgarrigues, el qual actua en nom i representació d’aquest Ajuntament, en ús de les facultats de representació que li confereix l’article 53 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.

D’altra banda, el Sr. Jaume Clos Arall, major d’edat, el qual actua com a President de l’Associació d’Assistència Social “Sant Adjutori” (en endavant Associació), amb NIF G61350054, amb núm. 19384-J/1 del Registre d’Associacions de la Generalitat de Catalunya i amb domicili social al carrer de Les Creus, núm. 8 bis de Sant Cugat Sesgarrigues (08798).

I, el senyor Arcadi Corominas Baig, secretari accidental de l’Ajuntament, per tal de donar fe de la signatura del present conveni, en l’exercici de la funció prevista a l’article 92 bis de la Llei 7/1985, de 2 d’abril, reguladora de les bases del règim local, i en consonància a l’article 3 del Real Decret 128/2018, de 16 de març, pel qual es regula el règim jurídic dels funcionaris de l’Administració Local amb habilitació de caràcter nacional. 

Les parts, en les seves respectives representacions

MANIFESTEN

[bookmark: _Hlk117855282]1.- L’Associació d’Assistència Social “Sant Adjutori” i l’Ajuntament de Sant Cugat Sesgarrigues van subscriure un conveni de col·laboració, a data 27 d’octubre de 2022 per tal de fomentar l’acollida i suport de les persones i famílies en situació de risc d’exclusió sociolaboral de la comarca de l’Alt Penedès, així com la promoció del voluntariat social i la solidaritat veïnal.  

2.- És voluntat de l’Ajuntament recolzar i participar al projecte de suport i acompanyament a l’escolaritat al municipi de St. Cugat Sesgarrigues que es desenvolupa durant els períodes escolars de l’anualitat 2024, el qual sorgeix de la necessitat d’intervenir en la promoció escolar i la prevenció del fracàs escolar dels infants, alhora implicar en aquest procés a les famílies dels infants i, a la comunitat, les quals en molts casos tenen un paper determinant. 

3.- El projecte permet dur a terme un treball en xarxa en l’àmbit escolar i en el que hi participen els Serveis Socials municipals, l’escola i el tercer sector representat per l’Associació St. Adjutori.


Per tot això, ambdues parts, de mutu i comú acord, i reconeixent-se plena capacitat per aquest acte formalitzen aquest conveni que té caràcter administratiu i que es regirà pels següents 

PACTES

Primer.- És objecte d’aquesta addenda de conveni establir les condicions de col·laboració entre l’Ajuntament de Sant Cugat Sesgarrigues i l’Associació d’Assistència Social “Sant Adjutori” pel desenvolupament del Projecte de suport i acompanyament a l’escolaritat al municipi de St. Cugat Sesgarrigues 2024 (mesos de gener a juny), destinat a Infants de Sant Cugat Sesgarrigues que estudien educació primària a l’Escola Les Vinyes i educació secundària als instituts de Vilafranca del Penedès, els quals necessiten de suport i acompanyament escolar i les seves famílies tenen dificultats socio-econòmiques per poder donar-los-hi.

Els objectius que es pretenen aconseguir amb el desenvolupament del projecte són els següents:

· Millorar el rendiment escolar dels infants de primària que ho necessitin i les seves famílies tinguin dificultats socio-econòmiques.
· Interrelacionar escola, família – alumnes i el suport educatiu que ofereix el projecte.
· Oferir recursos educatius pel desenvolupament personal, formatiu i social de l’alumnat.
· Potenciar l’alumnat amb bones capacitats, predisposició a l’estudi i amb famílies que vulguin col·laborar en el procés educatiu dels seus fills/es per tal que esdevinguin referents positius.
· Promoure el compromís familiar i comunitari en l’educació dels infants i joves.
· Sensibilitzar als infants sobre la importància de la continuïtat dels estudis pel que fa al pas de primària a secundària.
· Vetllar per la coherència entre totes les accions del projecte.
· Detectar les altres necessitats especifiques que puguin sorgir en el seguiment del projecte.

Segon.- Compromisos de les parts:

Associació d’Assistència Social “Sant Adjutori”

· Aportar voluntariat social en funcions d’acompanyament al projecte.
· Contractar professorat de reforç escolar, el qual requereix de flexibilitat, d’empatia, amb capacitat de mediar, positiu/iva i el/la qual tindrà les funcions següents:
· Intervenir tant en l’àmbit formal com en el no formal, i tant a dins les classes de suport escolar, com en altres espais de la comunitat (exemples: Festa, xerrada, etc.).
· Treballar amb l’alumnat les matèries i aspectes que considerin els/les tutors/res.
· Disposar de la proximitat i el vincle necessaris perquè el conjunt dels/les  participants en el projecte i accions arribin als infants a través dels/ les professors/es, i per tant, s’articulin orgànicament de manera que això sigui possible.
· Potenciar en l’alumnat el seu interès pels estudis
· Apropar llenguatges, i ser, si cal el nexe entre família i centre educatiu. 
· Mantenir reunions periòdiques amb els tutors/es dels i de les alumnes.
· Fer les reunions de seguiment mensual amb els Serveis Socials municipals.
· Facilitar indicadors d’avaluació del projecte (assistència de l’alumnat a l’activitat).
· Elaborar, conjuntament amb l’escola i els Serveis Socials municipals, la memòria del projecte amb l’avaluació corresponent i lliurar-la el mes de juliol a les entitats participants al projecte.

Ajuntament de Sant Cugat Sesgarrigues

· Proposar, a través dels Serveis Socials, les famílies amb necessitats socioeconòmiques amb alumnat de l’Escola Les Vinyes i dels Instituts de Vilafranca del Penedès.  Aquesta proposta es coordinarà conjuntament amb l’escola elaborant un llistat d’alumnat beneficiari del projecte.
· Facilitar el material fungible.
· Obtenir el full d’autorització de les famílies per tal que els seus fills i filles participin en el projecte.
· Cedir un espai del Centre Cívic per dur a terme les classes de reforç escolar a l’alumnat, d’acord amb els horaris següents: 
Infants de Secundària: dimarts de 16.45 hores a 18.45 hores.
Infants de Primària: 3 dies setmana de 16.30 hores a 17.30 hores.
· L’Ajuntament posarà a disposició la connexió wifi per connectar-se els diferents ordinadors que s’utilitzen en el servei de reforç escolar.
· Finançar el projecte amb l’aportació de 2.500,00€, obligació econòmica incorporada a l’aplicació pressupostària 231/48902 del pressupost de 2024.

Tercer.- El professorat de reforç escolar realitzarà les hores següents:

	Gener 
	Febrer 

	Servei
	Hores
	Servei
	Hores

	Primària: 
	11
	Primària: 
	13

	Secundària: 
	8
	Secundària: 
	8

	Reunió coordinació:  
	1
	Reunió coordinació:  
	1

	Total: 
	20
	Total: 
	22

	Març 
	Abril 

	Servei
	Hores
	Servei
	Hores

	Primària:  
	9
	Primària: 
	13

	Secundària: 
	6
	Secundària: 
	10

	Reunió coordinació: 
	1
	Reunió coordinació:  
	1

	Total: 
	18
	Total: 
	24

	Maig 
	Juny 

	Servei
	Hores
	Servei
	Hores

	Primària: 
	13
	Primària: 
	9

	Secundària: 
	8
	Secundària:  
	6

	Reunió coordinació:  
	1
	Reunió coordinació:  
	1

	Total: 
	22
	Total: 
	16



Avaluació i memòria final: 2 
Reunió final del projecte al maig: 1 
TOTAL HORES PREVISTES REFORÇ ESCOLAR: 125 HORES

Quart.- El Pagament de l’import recollit en el Pacte Segon es realitzarà amb caràcter avançat. L’Associació d’Assistència Social “Sant Adjutori” haurà de justificar amb les factures necessàries l’import finançat per l’Ajuntament en el termini establert en el Conveni de Col·laboració signat entre ambdues parts (abans del darrer dia del mes de febrer de l’any 2025).
 
Cinquè.- Les parts signants estan obligades al compliment del que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, i a la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i, i en aquest sentit, es podran tractar les dades personals facilitades per a la realització de les activitats objecte del present conveni en els termes que en ell s’estableixen i d'acord amb les instruccions facilitades pels responsables del seu seguiment. 

També es comprometen a no aplicar ni utilitzar les esmentades dades personals per a una finalitat diferent que no sigui la prestació del servei objecte del conveni i a establir les mesures de seguretat de naturalesa tècnica i organitzativa necessàries per garantir la seguretat de les dades personals i evitar la seva alteració, tractament o accés no autoritzat.

Sisè.- La vigència d’aquesta addenda és fins el 30 de juny de 2024, no essent possible la seva pròrroga.

Setè.- Són causes de resolució de la present addenda:

· La finalització prevista del termini de vigència.
· El mutu acord de les parts.
· La denúncia.
· L’incompliment de qualsevol dels acord. 
· Qualsevol altra determinada en la legislació vigent.

Vuitè.- El present conveni tindrà naturalesa administrativa i les parts signatàries intentaran resoldre de mutu acord tant les divergències com aquelles qüestions que no estiguin regulades i que puguin sorgir en relació a l’aplicació d’aquest conveni.

Cas que això no sigui possible, les parts es sotmeten a l’ordre jurisdiccional contenciós administratiu que és el competent per conèixer de les qüestions que se suscitin sobre la interpretació, compliment i execució d’aquest conveni.

I en prova de conformitat, les parts signen el present document electrònic a un sol efecte.”

SEGON.- Aprovar l’atorgament d’una subvenció per concessió directa a l’Associació d’Assistència Social “Sant Adjutori” amb NIF G61350054, per un import de 2.500,00€, destinada a  finançar el Projecte de Reforç Escolar de l’entitat d’acord amb les prescripcions contingudes en el Títol VI de l’Ordenança General de Subvencions.

TERCER.- Autoritzar i disposar la despesa de 2.500,00€ amb càrrec a l’aplicació pressupostària 231/48902 del pressupost de 2024.

QUART.- Ordenar el pagament de 2.500,00€ a l’Associació d’Assistència Social “Sant Adjutori” en el termini d’un mes posterior a la signatura del conveni. La Justificació de la despesa es podrà realitzar fins el darrer dia del mes de febrer de l’any 2025 d’acord amb les previsions del conveni.

CINQUÈ.- Notificar aquest acord a l’entitat interessada.

SISÈ.- Enviar el text del present conveni i les dades estructurades de la convocatòria instrumental a la Base de Dades Nacional de Subvencions, en compliment d’allò disposat a l’article 20.8 de la LGS. 

SETÈ.- Trametre el Conveni a la Direcció General d’Administració Local de la Generalitat de Catalunya, en compliment d’allò disposat a l’article 309.1 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals.


Sotmesa la proposta a debat i a posterior votació resulta aprovada per unanimitat dels membres amb el següent resultat: 4 vots a favor del Grup Polític Sant Cugat Progrés Municipal - Candidatura de Progrés. No s'han produït abstencions. No hi ha vots en contra. 

</CER_ACU>

I perquè així consti lliuro el present certificat amb la reserva prevista a l’article 206 del Reial Decret 2568/1986, de 28 de novembre, pel qual s’aprova el Reglament d’Organització, Funcionament i Règim Jurídic de les Entitats Locals, d’ordre i amb el vistiplau de l’Alcalde. 

Ajuntament de Sant Cugat Sesgarrigues, dijous, 11 d’abril de 2024

Document signat electrònicament
Sant Antoni, 31   /   08798 Sant Cugat Sesgarrigues   /   tel. 93 897 01 03   /   fax. 93 897 06 90
www.santcugatsesgarrigues.cat   /   e-mail: st.cugats@diba.cat

